Hekk kif ħa jagħlaq sentejn fil-kariga bħala kowċ tat-tim nazzjonali Malti femminili, Mark Gatt jista' jħares lura lejn il-vjaġġ li sa issa għamel u jħossu sodisfatt b'dak li wettaq. Iżda ovvjament dejjem b'għajn miftuħa fuq dak li jista' jsir sabiex il-moviment tal-futbol femminili jibqa' jikber u jevolvi. Wara li kien l-assistent ta' Pierre Brincat, f'Jannar tal-2015, Gatt ħa f'idejh it-tim nazzjonali li kien għadu ġej minn perjodu pjuttost impenjat, hekk kif ipparteċipa fil-fażi ta' kwalifikazzjoni għat-Tazza tad-Dinja tal-2015, fejn fost l-oħrajn affronta t-tim tal-Iżvizzera li għadda għal dik il-kompetizzjoni u t-tim tal-Iżlanda li rrepeta dak li għamel it-tim nazzjonali maskili u kkwalifika għall-fażi finali tal-UEFA Women's Euro 2017 li ħa jsiru fis-sajf li ġej. Il-kowċ il-ġdid beda mal-ewwel fuq nota pożittiva, meta f'partita valida mill-Aphrodite Cup, ġewwa Ċipru, għeleb lill-Ażerbajġan bl-iskor ta' 2-1. Tul il-kumplament ta' dik is-sena, it-tim Malti lagħab anke fil-fażi ta' kwalifikazzjoni għall-UEFA Women's Euro 2017, fejn sfortunatament ġie eliminat minħabba d-differenza ta' gowls fil-konfront tal-Gżejjer Faeroe u l-Georgia. Madankollu, f'dak it-tournament, Malta kisbet żewġ rebħiet, dik ta' 5-3 kontra l-Andorra u dik ta' 2-1 kontra l-Georgia, rebħa li waslet fl-aħħar azzjoni tal-partita grazzi għal xutt stupend ta' Dorianne Theuma. Fis-sena ta' wara, it-tim Malti niżel fil-grawnd għal tmien darbiet u rnexxielu jikseb erba' rebħiet, fosthom rebħa konvinċenti ta' 3-0 fuq it-tim tal-Latvja, l-istess tim li Malta laħqet fir-rankings tal-FIFA, hekk kif it-tim ta' Mark Gatt tela' ħames postijiet biex issa qiegħed jokkupa s-96 post. Il-vjaġġ ta' Gatt mhux ħa jieqaf hawn, għaliex is-sena 2017 ħa toffri sfidi ġodda għat-tfajliet tiegħu, fosthom il-fażi ta' kwalifikazzjoni għat-Tazza tad-Dinja tal-2019 li ħa jsiru iżjed tard matul il-kalendarju ta' din is-sena. Tkellimna miegħu mhux biss dwar il-futbol milgħub iżda wkoll dwar dak li jdawru, speċjalment ċerta stigma marbuta mal-futbol tan-nisa. Bdejt nilgħab ta età zgħira mat-tim tal-iskola ta' Stella Maris. Kont nilgħab ukoll mal-youths tat-tim nazzjonali. Lgħabt fl-Ewwel Diviżjoni mal-Mosta kif ukoll mas-Sirens u Luxol St Andrews. Lil Pierre Brincat kont ilni nafu għaliex konna fit-tim tal-futsal flimkien. Bdejt nikkowċja lit-timijiet ta' taħt il-11 u 12-il sena ta' Naxxar Lions, flimkien ma' Ray Sant, li llum huwa l-kowċ tat-tim tal Mosta tan-nisa. Kien Brincat stess li ħajjarni biex nieħu esperjenza fit-tim tan-nisa, għaliex kien hemm tim bla kowċ, li kien ir-Raiders u minn hemm beda jogħġobni x-xogħol, għaliex it-tfajliet dehru determinati biex jaħdmu u jitgħallmu. Ilni fil-futbol tan-nisa issa u nemmen li dan it-tabù kien ikbar fil-passat milli hu issa. Mhux ħa ngħid li m'għadux jeżisti, iżda issa qegħdin f'punt fejn fis-soċjetà qed tikber il-kuxjenza li l-futbol qed jiġi milgħub mit-tfajliet wkoll. La din hija logħba sabiħa u tfajla tixtieq tilgħabha, għaliex le? Naraw sports oħrajn fejn it-tfajliet jilagħbu bħall-basketball pereżempju u dan wara kollox, ħa tilgħab tfajla kontra tfajla, jiġifieri fuq il-każ ta' saħħa m'hemmx kontroversji. Wara kollox, kull sport fih element ta' saħħa u l-fatt li l-irġiel huma kemxejn iżjed b'saħħithom, kulħadd jafu. Kienu żewġ partiti ta' ħbiberija fejn ipprovajt xi affarijiet li f'logħbiet uffiċjali ma nkunx nista' nipprova. Rigward il-fatt li l-avversarju kien ta' selezzjoni iżgħar minna, aħna vera li fuq il-karta nżilna bit-tim tal-kbar, iżda l-età medja dakinhar kienet ta' 21 sena, mentri issa hija ta' 22 sena, jiġifieri d-differenza kienet limitata. Nista' ngħid li dan il-fatt immotivani biex ngħaddu mill-Grupp fil-futur qrib. Kien hemm fatturi li forsi kkastigawna milli m'għaddejniex għaliex konna viċin li ngħaddu. Madankollu, konna ilna xahrejn biss naħdmu flimkien u onestament ma konniex ippreparati biex ngħaddu għat-tieni fazi. Issa s-sitwazzjoni nbidlet u nemmen li għandna tim iktar b'saħħtu u ser nagħmlu min kollox biex ngħaddu għat-tieni rawnd. Jien naqbel, għaliex aħna għadna moviment żgħir u għadna fil-fażi fejn nesperimentaw biex naraw x'jaħdem u x'ma jaħdimx, bħalma wara kollox isir fil-futbol tal-irġiel fix-xena lokali wkoll. Rigward id-distakk ta' gowls, dan dejjem ħa ssib xi timijiet li huma kemxejn inferjuri, speċjalment dawk li jkunu għadhom kif jibdew għaliex ikunu jridu jingranaw. Nemmen li maż-żmien, il-livell qiegħed jikber ħafna. Dan għaliex ħafna mill-plejers iż-żgħar li qegħdin jilgħabu, bdew ta' età żgħira u dak jgħin ħafna. Meta tikkumparana ma' pajjiżi bħall-Estonja, Iżrael u Ċipru, naħseb li qegħdin fil-livell tagħhom u kapaci nikbru. Le, għaliex jien bniedem li nemmen fil-kwalità mhux fil-kwantità. Naħseb li għad m'għandniex 14-il tim ippreparat għall-ogħla livell tal-futbol Malti. Barra minn hekk, il-plejers biex itejbu l-livell tagħhom, iridu dejjem jilagħbu logħob ta' kwalità għolja. Nemmen li għandu jilgħab kull min hu kapaċi. Li nibża' biss huwa li l-plejers żgħażagħ tagħna mhumiex jingħataw iċ-ċans biex jiżviluppaw it-talenti tagħhom minħabba li hawn min jixtieq rizultati mil-lum għal għada u jkun iktar faċli jilgħab plejer barrani milli jistenna plejer jiżviluppa. Jekk plejer ma jingħatax iċ-ċans, għalxejn, għaliex plejer biex jikber irid jilgħab u jesperjenza l-ambjent tal-logħob, mhux taħriġ biss. Aħna qatt ma bbażajna fuq plejers individwali biss, iżda dejjem fil-kollettiv. Bħala tim Malti, ma nistgħux naħdmu fuq l-individwalità biss. Madankollu, għandna ħafna plejers żgħar li telgħin u li kapaċi jkomplu l-ħidma fuq dawk ta' qabilhom. Iva, insibu ħafna għajnuna, għaliex l-iżvilupp li sar dan l-aħħar snin kien anke grazzi għall-għajnuna li sibna. Dak li jkun forsi dejjem ikun jixtieq iżjed, iżda sa issa qatt ma sibna intoppi. Nista' ngħid li huwa l-mentor tiegħi. Tgħallimt ħafna miegħu bħala kowċ u iktar kif immur mal-plejers, għaliex dik hija determinanti. Ngħidlek il-verità, lanqas inħares lejhom bħala tfajliet, iżda bħala plejers tal-futbol. Ovvjament, hemm ċerta etika u forsi huma xi ftit iżjed sensittivi, iżda fl-aħħar tal-ġurnata, huma plejers. Bħalissa għandna lil Rachel Cuschieri li qed tilgħab b'mod professjonali f'Ċipru, u nemmen li hemm plejers oħrajn li kapaċi jagħmluha għal barra minn Malta. Aħna l-għan tagħna huwa dak li noħorġu l-massimu tal-plejers li għandna sabiex dejjem niżviluppaw. Jien ma neskludi xejn, għaliex il-problema tal-beting hija serja u inkwetanti, speċjalment meta tara li qegħdin jintlagħbu flus fuq il-futbol femminili u anke dak tal-youths. Bażikament, issa għandna żewġ logħbiet fi Frar kontra l-Litwanja ġewwa darna qabel nilagħbu fil-fażi ta' kwalifikazzjoni għat-Tazza tad-Dinja. Naħseb li kull ġenitur jixtieq jara lit-tfal tiegħu ferħana. Jien għandi t-tfal u dejjem inkun nixtieq hekk. Naħseb li jekk ikun hemm xi tifla li tixtieq tilgħab din il-logħba u ma tkunx tista', nemmen li l-ġenitur ikun qed jonqos minn dmiru. Jekk tfajla trid tilgħab il-futbol, għandna ninkoraġġuha u nqisuha bħala xi ħaġa pożittiva għaliex tkun qed tagħmel xi ħaġa li tħobb, apparti l-benefiċċji bla qies li ġġib magħha l-logħba sabiħa tal-futbol.